section_heading: Neolitičko graditeljstvo
paragraph_text: Naselje Caral (Peru, oko 9210. pr. Kr.-1800. pr. Kr.), najstarije pretkolumbovsko naselje južnoameričkih kultura, koja je razvila i najstariju američku civilizaciju oko 3000. pr. Kr. do 1800.pr. Kr. Od 2600. – 2000. pr. Kr. u njemu je živjelo oko 3.000 stanovnika,<ref>Archaeological Site in Peru Is Called Oldest City in Americas, The New York Times, 27. travnja 2001. Preuzeto 28. siječnja 2012. a izostanak bilo kakvih nalaza oružja i osakaćenih tijela dovodi do zaključka kako se radilo o miroljubivoj kulturi utemeljenoj na trgovini i zabavi. Obrada zlata se pojavila u cijelom području Anda oko 2000. pr. Kr., a obrada bakra tek oko 1400. pr. Kr., ali se nije brzo širila ovim područjem jer je nedostajala potražnja bogate elite, sve do eneolitičkih kultura kao što su Chavín, Mochica, Chimú i naposljetku Inke u Peruu. Kako se metalurgija javila u zapadnom Meksiku tek u 6. stoljeću, gotovo sva pretkolumbovska umjetnost naroda (Olmeci, Zapotec, Maye, Tolteci i dr.) u Srednjoj i Sjevernoj Americi do tada je bila umjetnost kamenog doba. Odlikuju se velikim pravilnim kamenim gradovima s piramidalnim hramovima u središnjoj gradskoj osi, zoomorfnim i antropomorfnim vjerskim skulpturama, ali i slikarstvom s istančanim osjećajem za boje u službi arhitekture. Najznačajniji lokaliteti su: